proxectonos/corpus_dominio_legal_administrativo_tmp huggingface dataset:
RESOLUCIÓN do 11 de xuño de 2008 pola que se fai pública a concesión de dezaseis bolsas para a formación de dinamizadoras e dinamizadores da igualdade en Galicia convocadas pola Orde do 29 de febreiro de 2008.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 02/07/2008

A Orde da Vicepresidencia da Igualdade e do Benestar do 29 de febreiro de 2008 (DOG do 13 de marzo) aproba as bases que rexerán a convocatoria de dezaseis bolsas para a formación de dinamizadoras e dinamizadores da igualdade en Galicia.
Na súa virtude, e tendo en conta a proposta da comisión de selección prevista no artigo 8º das bases da convocatoria, esta secretaría
RESOLVE:
Primeiro.-Ordenar a publicación no Diario Oficial de Galicia da relación de beneficiarias/os das bolsas. Esta relación achégase como anexo.
Segundo.-No caso de producirse algunha renuncia, de acordo co establecido no artigo 10º da orde de convocatoria, adxudicarase a correspondente bolsa á/ao candidata/o que corresponda, segundo a orde de puntuación, das/dos que figuran na lista definitiva de persoas admitidas-seleccionadas, publicado na páxina web da Vicepresidencia da Igualdade e do Benestar, no enderezo
http://vicepresidencia.xunta.es.
Terceiro.-En caso de dúbida, dificultades técnicas ou necesidade de máis información, poderán dirixirse á Secretaría Xeral da Igualdade a través do teléfono 881 99 91 64 ou do número de fax 981 95 76 90.
Santiago Compostela, 11 de xuño de 2008.
Anxo Manuel Quintana González
Vicepresidente da Igualdade e do Benestar
Ver referencia pdf "12700D002P007.PDF"
RESOLUCIÓN do 21 de maio de 2008 pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración subscritos e previstos no artigo 4.1º c) da Lei 30/2007, do 30 de outubro, de contratos do sector público, asinados no primeiro cuadrimestre do ano 2008.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 02/07/2008

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración previstos no artigo 4.1.c) da Lei 30/2007, do 30 de outubro, de contratos do sector público, subscritos por este organismo autónomo no primeiro cuadrimestre do ano 2008 e que se relacionan a continuación no anexo a esta resolución.
Santiago de Compostela, 21 de maio de 2008.
Miguel Martín Fernández
Xerente do Instituto Galego das Artes Escénicas
e Musicais
Ver referencia pdf "12700D006P042.PDF"
RESOLUCIÓN do 30 de maio de 2008, pola que se lles dá publicidade aos convenios de colaboración subscritos polo Instituto Tecnolóxico para o Control do Medio Mariño de Galicia no primeiro cuadrimestre do ano 2008.
INSTITUTO TECNOLÓXICO PARA O CONTROL DO MEDIO MARIÑO DE GALICIA — III. OUTRAS DISPOSICIÓNS — 02/07/2008

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, (Diario Oficial de Galicia nº 136, do 14 de xuño), acórdase darlles publicidade aos convenios de colaboración subscritos polo Instituto Tecnolóxico para o Control do Medio Mariño de Galicia nos meses de xaneiro, febreiro, marzo e abril do ano 2008, que se relacionan no anexo a esta resolución.
Vilagarcía de Arousa, 30 de maio de 2008.
Xosé Manoel Romarís Pais
Director do Instituto Tecnolóxico para o Control
do Medio Mariño de Galicia
Ver referencia pdf "12700D007P045.PDF"
DECRETO 134/2008, do 19 de xuño, polo que se acepta a cesión de uso a título gratuíto de 65 m2 da planta baixa da Casa do Mar de Noia realizada polo Ministerio de Traballo e Asuntos Sociais á Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 02/07/2008

Con data do 1 de abril de 2008 o secretario de estado da Seguridade Social, por delegación do ministro de Traballo e Asuntos Sociais, acordou ceder en uso 65 m2 da planta baixa da Casa do Mar de Noia de titularidade da Tesourería Xeral da Seguridade Social á Comunidade Autónoma de Galicia.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o Regulamento para a execución da dita lei.
Na súa virtude, por proposta do conselleiro de Economía e Facenda, logo da deliberación do Consello da Xunta de Galicia, na súa reunión do dezanove de xuño do dous mil oito,
DISPOÑO:
Artigo 1º
Acéptase nos termos establecidos polo Ministerio de Traballo e Asuntos Sociais a cesión de uso de 65 m2 da planta baixa da Casa do Mar de Noia (A Coruña) situada na rúa República Arxentina s/n. Referencia catastral: 9566507NH0396N0001PU. Inscrita no rexistro da propiedade de Noia ao tomo 642, libro 147, folio 25, predio 10.847.
Artigo 2º
O inmoble destinarase a localizar a Delegación da Oficina de Emprego de Boiro en Noia.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, dezanove de xuño de dous mil oito.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
CORRECCIÓN de erros.-Orde do 5 de agosto de 2008 pola que se establece o procedemento de aboamento de cotas á Seguridade Social a traballadores e traballadoras que percibisen a prestación por desemprego na súa modalidade de pagamento único e se procede á convocatoria das correspondentes axudas.
CONSELLERÍA DE TRABALLO — III. OUTRAS DISPOSICIÓNS — 26/09/2008

Advertidos erros na devandita orde, publicada no DOG número 176, do 11 de setembro de 2008, cómpre facer as oportunas correccións:
Na páxina 16.984, artigo 4º.-Solicitudes e prazo, no punto 3, liñas 2ª e 4ª, onde di: «15 de setembro», debe dicir: «15 de outubro».
ORDE do 4 de setembro de 2008 pola que se publica a concesión dos premios extraordinarios de bacharelato correspondentes ao curso 2007-2008, convocados pola Orde do 25 de abril de 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/09/2008

A Orde do 25 de abril de 2008 (DOG do 7 de maio) pola que se convocan os premios extraordinarios de bacharelato correspondentes ao curso 2007-2008, establece no seu artigo 7.2º que, de acordo coa proposta feita polo tribunal, a directora xeral de Ordenación e Innovación Educativa elevará a dita proposta para a publicación no Diario Oficial de Galicia da resolución de concesión ditada pola conselleira de Educación e Ordenación Universitaria.
Unha vez realizadas as probas, publicada a acta provisional coas cualificacións obtidas polos candidatos, resoltas as reclamacións presentadas, e vista a acta coa proposta definitiva do tribunal de adxudicación dos premios extraordinarios e por proposta da directora xeral de Ordenación e Innovación Educativa, esta conselleira
DISPÓN:
Primeiro.-Conceder os premios extraordinarios de bacharelato, correspondentes ao curso 2007-2008, ao alumnado que figura no anexo a esta orde.
Segundo.-Contra esta resolución de adxudicación dos premios poderase recorrer mediante recurso potestativo de reposición ante a conselleira de Educación e Ordenación Universitaria no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben interpoñer directamente recurso contencioso-administrativo no prazo de dous meses ante o Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de setembro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "18700D004P020.PDF"
RESOLUCIÓN do 1 de setembro de 2008 pola que se lles dá publicidade ás axudas concedidas ao abeiro da Orde do 28 de febreiro de 2008 pola que se aproban as bases reguladoras e se procede á convocatoria para o ano 2008 de axudas, en réxime de concorrencia competitiva, para a implantación do distintivo de calidade do comercio galego, fomento de creación e expansión de cadeas sucursalistas, medidas ambientais e mellora da imaxe dos establecementos comerciais, en desenvolvemento do Plan de renovación e mellora do comercio galego (Diario Oficial de Galicia número 51, do 12 de marzo).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 26/09/2008

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 20 das bases reguladoras da orde, procédese á publicación das subvencións concedidas por resolución do conselleiro de Innovación e Industria, relacionadas no anexo.
Norma reguladora: Orde do 28 de febreiro de 2008 pola que se aproban as bases reguladoras e se procede á convocatoria para o ano 2008 de axudas, en réxime de concorrencia competitiva, para a implantación do distintivo de calidade do comercio galego, fomento da creación e expansión de cadeas sucursalistas, medidas ambientais e mellora da imaxe dos establecementos comerciais, en desenvolvemento do Plan de renovación e mellora do comercio galego (IN217A).
Crédito orzamentario: 1.016.623,03 euros.
Aplicación orzamentaria: 10.05.751A.770.1.
Santiago de Compostela, 1 de setembro de 2008.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "18700D008P043.PDF"
RESOLUCIÓN do 20 de setembro de 2008 pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración asinados no segundo cuadrimestre do ano 2008.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 29/09/2008

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos por este organismo autónomo no primeiro e segundo cuadrimestres do ano 2008 e que se relacionan no anexo a esta resolución.
A Estrada, 20 de setembro de 2008.
P.S. (Disposición primeira Orde do 31-1-2008;
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "18800D006P053.PDF"
ORDE do 22 de setembro de 2008 pola que se conceden axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/09/2008

Por Orde do 2 de abril de 2008 (DOG do 10 de abril), a Consellería de Educación e Ordenación Universitaria convocou axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2008.
Reunida a comisión prevista no punto oitavo da citada orde, de acordo coa proposta formulada por ela, e de conformidade co punto décimo da orde de referencia,
RESOLVO:
Primeiro.-Concederlles as axudas, nas contías que se sinalan, ás confederacións, federacións de pais de alumnos e ás asociacións de pais de alumnos de centros de educación especial relacionadas no anexo I desta orde.
Segundo.-Desestimar as solicitudes presentadas por dúas federación e seis asociacións de pais de alumnos dos centros que se relaciona no anexo II a esta orde, polas causas que se indican.
Terceiro.-Para facer efectivo o pagamento das axudas, os beneficiarios presentarán na Dirección Xeral de Ordenación e Innovación Educativa, Subdirección Xeral de Centros, Servizo de Xestión de Programas Educativos, antes do día 31 de outubro de 2008, a seguinte documentación:
a) A xustificación dos gastos realizados, mediante orixinais ou copias compulsadas de facturas, nóminas e outros documentos acreditativos. Non se admiten recibos como xustificación dos gastos.
b) Unha declaración de conxunto das axudas solicitadas, tanto das aprobadas ou concedidas como das pendentes de resolución, para a mesma finalidade, procedentes das distintas administracións ou entes públicos ou privados, nacionais ou internacionais.
Cuarto.-Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ao da publicación no Diario Oficial de Galicia, perante a conselleira de Educación e Ordenación Universitaria, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben poderán presentar directamente recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ao da publicación, conforme se establece na Lei 29/1998, do 13 de xullo, reguladora da xurisdición contencioso-administrativa (BOE do 14 de xullo).
Santiago de Compostela, 22 de setembro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "18800D003P009.PDF"
Ver referencia pdf "18800D004P011.PDF"
RESOLUCIÓN do 1 de setembro de 2008 pola que se fai pública a ampliación do importe existente para a concesión das axudas e subvencións ao sector escénico e musical para o 2008, convocadas pola Resolución do 18 de decembro de 2007, pola que se anuncia convocatoria pública de subvencións ao sector escénico e musical para o 2008.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 29/09/2008

A Resolución do 18 de decembro de 2007 pola que se anuncia convocatoria pública de subvencións ao sector económico e musical para o ano 2008 (DOG nº 9, do 14 de xaneiro), establece na súa base terceira o seu réxime regulador, modalidades de axuda, imputacións de créditos e contía de cada modalidade. Na modalidade C, para as subvencións á distribución, asígnase a contía de 380.000 euros, con cargo á aplicación orzamentaria 12.90.432B.470.0.
Unha vez revisados os expedientes presentados ao abeiro da devandita resolución, comprobouse que o importe total solicitado destas axudas superaba amplamente o crédito inicialmente establecido, o que orixinaría que non se puidesen atender axeitadamente as solicitudes presentadas.
Considerando todo o dito anteriormente, e de acordo co disposto no artigo 31.2º da Lei 9/2007, do 13 de xuño, de subvencións de Galicia, dado que existe crédito dispoñible que pode ser utilizado para este fin, cómpre ampliar o importe da contía inicial prevista na Resolución do 18 de decembro de 2008, coa finalidade de atender o maior número de beneficiarios posible.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Para o exercicio orzamentario 2008 ampliarase en 75.000  o importe da contía inicial prevista na Resolución do 18 de decembro de 2008 pola que se anuncia convocatoria pública de subvencións ao sector escénico e musical para o ano 2008, que será financiada con cargo aos créditos dispoñibles nas aplicacións orzamentarias 12.A1.432B.470.0 (15.000 euros), e 12.A1.432.B.481.0 (60.000 euros).
Segundo.-Esta modificación non afecta os prazos establecidos na Resolución do 18 de febreiro de 2008 pola que se anuncia convocatoria pública de subvencións ao sector escénico e musical para o ano 2008, para a presentación de solicitudes, nin afecta o resto das bases desta resolución.
Disposición derradeira
Única.-Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 1 de setembro de 2008.
Ánxela Bugallo Rodríguez
Presidenta da Axencia Galega das Industrias Culturais
ORDE do 19 de setembro de 2008 pola que se amplía o prazo de presentación de solicitudes previsto na Orde do 19 de agosto de 2008 pola que se establecen as bases reguladoras das axudas á utilización de servizos de aconsellamento por persoas titulares de explotacións agrarias e se convocan para o ano 2008.
CONSELLERÍA DO MEDIO RURAL — III. OUTRAS DISPOSICIÓNS — 25/09/2008

A Consellería do Medio Rural convocou para o ano 2008 axudas á utilización de servizos de aconsellamento por persoas titulares de explotacións agrarias mediante a Orde do 19 de agosto de 2008 (Diario Oficial de Galicia nº 163, do 25 de agosto).
Nesa orde, no seu artigo 16.1º, establécese que o prazo de presentación de solicitudes será dun mes, contado desde o día seguinte ao da súa publicación no Diario Oficial de Galicia.
Dada a dificultade para o cumprimento, por parte das entidades que prestan os servizos de aconsellamento, sobre o requisito de recoñecemento e inscrición no Rexistro de Entidades de Aconsellamento ou Xestión de Galicia (Resaxega), de acordo co Decreto 235/2007, do 29 de novembro, o que inflúe directamente sobre o inicio da actividade desas entidades e consecuentemente sobre o acceso á utilización dos servizos de aconsellamento por parte das persoas titulares de explotacións agrarias, cómpre ampliar o prazo máximo de presentación de solicitudes establecido na citada Orde do 19 de agosto.
Por todo o exposto, e de acordo co establecido no artigo 30.1º.3 do Estatuto de Autonomía de Galicia e, no uso das facultades que me confiren a Lei 9/2007, do 13 de xuño, de subvencións de Galicia, e a Lei 1/1983, reguladora da Xunta e da súa Presidencia,
DISPOÑO:
Artigo único.-Esta orde ten por obxecto modificar o punto 1 do artigo 16 da Orde do 19 de agosto de 2008, pola que se establecen as bases reguladoras das axudas á utilización de servizos de aconsellamento por persoas titulares de explotacións agrarias e se convocan para o ano 2008, que quedaría redactado como segue:
«Artigo 16º.-Prazo.
1. O prazo de presentación de solicitudes rematará o 10 de outubro do ano en curso».
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de setembro de 2008.
Alfredo Suárez Canal
Conselleiro do Medio Rural
CORRECCIÓN de erros.-Orde do 9 de setembro de 2008 pola que se autoriza o inicio de actividades dos centros de día de alzhéimer de Ribeira, Lugo, Celeiro (Viveiro), Moaña e Vigo.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 29/09/2008

Advertido erro na devandita orde, publicada no DOG número 177, do venres 12 de setembro de 2008, cómpre facer a seguinte corrección:
Na páxina 17.021, columna dereita, nos datos que se relacionan no anexo da orde, en relación ao centro de día de alzhéimer de Moaña, onde di:
«Número de prazas/unidades autorizadas: 50», debe dicir:
«Número de prazas/unidades autorizadas: 40».
RESOLUCIÓN do 3 de setembro de 2008 pola que se lles dá publicidade aos convenios de colaboración subscritos polo Instituto Galego de Promoción Económica no segundo cuadrimestre de 2008.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 25/09/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
RESOLVO:
Único.-Facer pública a relación dos convenios subscritos polo Instituto Galego de Promoción Económica nos meses de maio, xuño, xullo e agosto do ano 2008, que se anexa a esta resolución.
Santiago de Compostela, 3 de setembro de 2008.
Álvaro Álvarez-Blázquez Fernández
Director xeral do Instituto Galego de Promoción Económica
Ver referencia pdf "18600D009P018.PDF"
RESOLUCIÓN do 1 de setembro de 2008 pola que se lles dá publicidade ás axudas concedidas ao abeiro da Orde do  29 de febreiro de 2008 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a incentivación da demanda comercial (liña INCEN), fomento da cooperación empresarial e da calidade (liña COOP) e desenvolvemento equilibrado dos centros comerciais abertos de Galicia e eixes comerciais (liña MECCA), en desenvolvemento do Plan de renovación e mellora do comercio galego, e se procede á súa convocatoria (IN219A).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 25/09/2008

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 20 das bases reguladoras da orde, procédese á publicación das subvencións concedidas por resolución do conselleiro de Innovación e Industria, relacionadas no anexo.
Norma reguladora: Orde do 29 de febreiro de 2008 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a incentivación da demanda comercial (liña INCEN), fomento da cooperación empresarial e da calidade (liña COOP) e desenvolvemento equilibrado dos centros comerciais abertos de Galicia e eixes comerciais (liña MECCA), en desenvolvemento do Plan de renovación e mellora do comercio galego, e se procede á súa convocatoria (IN219A).
Crédito orzamentario: 6.705.151,05 euros.
Aplicación orzamentaria: 10.05.751A.781.1.
Santiago de Compostela, 1 de setembro de 2008.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "18600D004P009.PDF"
ORDE do 12 de agosto de 2008 pola que se autoriza o cambio de denominación do instituto de educación secundaria de Esparís no concello de Brión (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/09/2008

Tendo en conta o disposto no artigo 3 punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria, así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do instituto de educación secundaria que no anexo se relaciona.
Santiago de Compostela, 12 de agosto de 2008.
Laura Sánchez Piñón
Conselleira de Educación e Ordenación Universitaria
ANEXO
Provincia: A Coruña.
Concello: Brión.
Localidade: Brión (San Fins).
Código de centro: 15026352.
Denominación: instituto de educación secundaria de Esparís.
Nova denominación: instituto de educación secundaria de Brión.
Ver referencia pdf "18600D002P008.PDF"
ORDE do 17 de xuño de 2008 pola que se publica a concesión de axudas ao abeiro da Orde do 28 de decembro de 2007, pola que se regulan as bases que rexerán as subvencións dirixidas a entidades de acción voluntaria para o fomento e a realización de actividades de voluntariado e se procede á súa convocatoria para o ano 2008.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 02/07/2008

Por Orde do 28 de decembro de 2007 regúlanse as bases que rexerán as subvencións dirixidas a entidades de acción voluntaria para o fomento e a realización de actividades de voluntariado para o ano 2008. As subvencións faranse efectivas con cargo á aplicación orzamentaria 2008.05.42.312F.481.0 (proxecto 2003 00513) polo importe de 560.000  (cincocentos sesenta mil euros).
En virtude das competencias atribuídas polo artigo 9.1º da Orde do 28 de decembro de 2007, o director xeral de Xuventude e Solidariedade resolveu a concesión das axudas solicitadas polas entidades de acción voluntaria, tal e como se recolle no anexo.
Santiago de Compostela, 17 de xuño de 2008.
Anxo Manuel Quintana González
Vicepresidente da Igualdade e do Benestar
Ver referencia pdf "12700D001P006.PDF"
Ver referencia pdf "12700D002P007.PDF"
RESOLUCIÓN do 13 de xuño de 2008 pola que se lles dá publicidade aos convenios de colaboración subscritos por este ente público no primeiro cuadrimestre do ano 2008.
EMPRESA PÚBLICA DE OBRAS E SERVIZOS HIDRÁULICOS — III. OUTRAS DISPOSICIÓNS — 03/07/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) establece que as entidades públicas vinculadas ou dependentes da Comunidade Autónoma de Galicia deberán publicar cuadrimestralmente, no Diario Oficial de Galicia, unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
RESOLVO:
Facer pública a relación dos convenios subscritos pola Empresa Pública de Obras e Servizos Hidráulicos durante o primeiro cuadrimestre do ano 2007, que se incorpora como anexo a esta resolución.
Santiago de Compostela, 13 de xuño de 2008.
José Luis Romero Valeiras
Presidente da Empresa Pública de Obras e Servizos Hidráulicos
ANEXO
Convenios de colaboración subscritos pola Empresa Pública de Obras e Servizos Hidráulicos durante o primeiro cuadrimestre do ano 2008:
.- Convenio de colaboración entre a Empresa Pública de Obras e Servizos Hidráulicos e a Universidade da Coruña para a elaboración de directrices técnicas para obras de saneamento en pequenas aglomeracións no medio rural da Administración hidráulica de Galicia.
.- Convenio de colaboración entre a Empresa Pública de Obras e Servizos Hidráulicos e a Universidade de Santiago de Compostela para a realización dunha asistencia técnica en materia económico-financeira.
ORDE do 9 de xuño de 2008 pola que se conceden os Premios Nacionais da Cultura Galega 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 03/07/2008

A Orde do 12 de marzo de 2008 creou os Premios Nacionais da Cultura Galega e convocounos para o ano 2008. O seu obxecto é distinguir as persoas, entidades e institucións que destacasen no enriquecemento da cultura galega coas súas obras ou coa súa participación nas iniciativas do ámbito do patrimonio cultural galego.
De conformidade co disposto no artigo 6 da devandita orde, a decisión do xurado elevarase á conselleira de Cultura e Deporte e a orde de concesión dos premios publicarase no Diario Oficial de Galicia.
Por tanto, vista a decisión do xurado e de conformidade coas facultades que teño conferidas,
RESOLVO:
Conceder os Premios Nacionais da Cultura Galega 2008 ás seguintes candidaturas:
Premio Nacional de Arquitectura e Espazos Públicos: Manuel Gallego Jorreto.
Premio Nacional de Artes Visuais: Francisco Leiro Lois.
Premio Nacional de Artes Escénicas: Manuel Lourenzo.
Premio Nacional de Literatura: Xosé Luís Méndez Ferrín.
Premio Nacional de Música: Mercedes Peón.
Premio Nacional de Patrimonio Cultural: Remodelación urbana de Pontevedra.
Premio Nacional de Pensamento e Cultura Científica: Francisco Díaz-Fierros Viqueira.
Premio Nacional de Cine e Audiovisual: Margarita Ledo Andión.
Premio Nacional de Iniciativa Cultural: Laboratorio de Formas de Galicia.
Premio Nacional de Cultura Tradicional e de Base: Museo do Pobo Galego.
Santiago de Compostela, 9 de xuño de 2008.
Ánxela Bugallo Rodríguez
Conselleira de Cultura e Deporte
ORDE do 30 de xuño de 2008 pola que se amplía a dotación orzamentaria da Orde do 20 de decembro de 2007 pola que se establecen as bases e se convocan para 2008 as axudas a empresas para a promoción e mellora da comercialización dos produtos agrarios e agroalimentarios galegos.
CONSELLERÍA DO MEDIO RURAL — III. OUTRAS DISPOSICIÓNS — 03/07/2008

A orde da Consellería do Medio Rural do 20 de decembro de 2007 (DOG nº 2, do 3 de xaneiro de 2008) establece as bases e convoca para 2008 as axudas a empresas para a promoción e mellora da comercialización dos produtos agrarios e agroalimentarios galegos.
No seu artigo 15º, detállanse as aplicacións orzamentarias e o importe económico previsto para o financiamento das devanditas axudas, sinalándose que o citado importe se poderá incrementar con outros remanentes na mesma aplicación orzamentaria.
Existindo actualmente remanentes na referida aplicación orzamentaria, considérase oportuno ampliar o importe da dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.I.3 do Estatuto de autonomía de Galicia e facendo uso das facultades que me confiren o artigo 14 da Lei 9/2007, do 13 de xuño, de subvencións de Galicia, así como en uso das competencias que me confire a Lei 1/1983, do 22 de febreiro, de normas reguladoras da Xunta e da súa presidencia,
DISPOÑO:
Artigo único.
1. Amplíase a dotación orzamentaria que se establece no artigo 15 da Orde de 20 de decembro de 2007 (DOG nº 2, do 3 de xaneiro de 2008) pola que se establecen as bases e se convocan para 2008 as axudas a empresas para a promoción e mellora da comercialización dos produtos agrarios e agroalimentarios galegos.
2. O incremento da dotación será con cargo á aplicación orzamentaria 11.03.713D 770.0 por un importe de 150.000 euros para a anualidade de 2008, e 400.000 euros para a anualidade de 2009.
3. En todo caso, a concesión das axudas reguladas na mencionada orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta ao prazo de presentación de solicitudes establecido na mencionada Orde do 20 de decembro de 2007.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 30 de xuño de 2008.
Alfredo Suárez Canal
Conselleiro do Medio Rural
RESOLUCIÓN do 23 de xuño de 2008, da Dirección Xeral de Promoción do Emprego, pola que se dispón a publicación, no Diario Oficial de Galicia, dos acordos sobre a taxa sectorial de estabilidade acadados ao abeiro da Orde do 28 de abril de 2008 pola que se establece o procedemento e os requisitos necesarios para acadar os acordos sobre a taxa de estabilidade en sectores de actividade.
CONSELLERÍA DE TRABALLO — III. OUTRAS DISPOSICIÓNS — 03/07/2008

A orde do 28 de abril de 2008 (DOG nº 85, do 5 de maio) pola que se establece o procedemento e os requisitos para acadar os acordos sobre a taxa de estabilidade en sectores de actividade, establece no artigo 2 os sectores produtivos que poderán ser obxecto de acordo sobre a taxa sectorial de estabilidade, para os efectos de determinar as taxas de estabilidade inicial e mínima destes sectores para poder acceder aos incentivos establecidos na orde da Consellería de Traballo que regule o programa de incentivos aos plans empresariais de estabilidade no emprego, dispoñendo no artigo 6 que os citados acordos serán obxecto de publicación no Diario Oficial de Galicia.
Consonte o anterior, a Dirección Xeral de Promoción do Emprego
ACORDA:
Primeiro.-Publicar a taxa de estabilidade inicial do sector e a taxa de estabilidade mínima que deberán acadar as empresas do sector coas contratacións que se realicen no período outubro 2007 a setembro 2008, establecidas nos acordos recollidos nas actas: acta 1/08, do 16 de maio de 2008, para o sector de agricultura, acta 1/07, do 20 de maio de 2008, para o sector de industria téxtil e da confección, acta 1/08, do 29 de maio de 2008, para o sector de comercio, acta 1/08, do 29 de maio de 2008, para o sector da hostalaría, e acta 1/08, do 6 de xuño de 2008, para o sector de pompas fúnebres de Galicia, que constan en poder do Consello Galego de Relacións Laborais e que son as que figuran no anexo.
Santiago de Compostela, 23 de xuño de 2008.
Álvaro Ansias Bacelar
Director xeral de Promoción de Emprego
Ver referencia pdf "12800D008P023.PDF"
ORDE de 17 de xuño de 2008 pola que se publica a concesión de axudas ao abeiro da Orde do 28 de decembro de 2007, pola que se regulan as bases que rexerán as subvencións dirixidas a concellos e mancomunidades de municipios para o fomento e realización de actividades de voluntariado e se procede á súa convocatoria para o ano 2008.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 03/07/2008

Pola Orde do 28 de decembro de 2007 regúlanse as bases que rexerán as subvencións dirixidas a concellos e mancomunidades de municipios para o fomento e realización de actividades de voluntariado para o ano 2008. As subvencións faranse efectivas con cargo á aplicación orzamentaria 2008.05.42.312F.460.0 (proxecto 2003 00512) polo importe de 400.000  (catrocentos mil euros).
En virtude das competencias atribuídas polo artigo 9.1º da Orde do 28 de decembro de 2007, o director xeral de Xuventude e Solidariedade resolveu a concesión das axudas solicitadas polos concellos e mancomunidades de municipios, tal e como se recolle no anexo I.
Santiago de Compostela, 17 de xuño de 2008.
Anxo Manuel Quintana González
Vicepresidente da Igualdade e do Benestar
Ver referencia pdf "12800D001P007.PDF"
DECRETO 136/2008, do 3 de xullo, polo que se nomea director da Axencia Galega das Industrias Culturais a Miguel Martín Fernández.
CONSELLERÍA DE CULTURA E DEPORTE — II. AUTORIDADES E PERSOAL — 04/07/2008

De conformidade co disposto no artigo 9.2º da Lei 4/2008, do 23 de maio, de creación da Axencia Galega das Industrias Culturais, por proposta da conselleira de Cultura e Deporte e logo de deliberación do Consello da Xunta de Galicia, na súa reunión do día tres de xullo de dous mil oito,
NOMEO:
Director da Axencia Galega das Industrias Culturais a Miguel Martín Fernández.
Santiago de Compostela, tres de xullo de dous mil oito.
Emilio Pérez Touriño
Presidente
Ánxela Bugallo Rodríguez
Conselleira de Cultura e Deporte
RESOLUCIÓN do 16 de xuño de 2008, da Dirección Xeral de Turismo, pola que se delega nos delegados provinciais da Consellería de Innovación e Industria o exercicio de determinadas competencias.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 01/07/2008

Tendo en conta o gran volume da actividade administrativa que a normativa lle atribúe á Dirección Xeral de Turismo, co fin de evitar unha concentración excesiva e lograr unha maior axilidade administrativa que redunde en beneficio tanto da Administración como dos administrados, faise conveniente que, dentro do respecto aos principios informadores da actuación administrativa e con suxeición á normativa legal vixente, se deleguen nos/nas delegados/as provinciais da Consellería de Innovación e Industria determinadas competencias.
Na súa virtude, facendo uso das atribucións que me confire o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, dispoño delegar nos/nas delegados provinciais da Consellería de Innovación e Industria o exercicio das seguintes competencias:
Resolucións das modificacións de titularidade, denominación, cambio de tempada e calquera outra que modifique as condicións en que se outorgou a autorización turística dos furanchos.
A Dirección Xeral de Turismo poderá, non obstante, reclamar para si en calquera momento o exercicio das competencias delegadas nesta resolución, de acordo co establecido no artigo 14 da citada lei.
As resolucións administrativas que se adopten facendo uso das delegacións contidas nesta resolución farán constar expresamente esta circunstancia e consideraranse ditadas pola autoridade que as concedeu.
Santiago de Compostela, 16 de xuño de 2008.
Rubén C. Lois González
Director xeral de Turismo
ORDE do 3 de xuño de 2008 pola que se lle autoriza o cambio de domicilio por traslado de instalacións ao centro privado de educación especial Unidad de Diagnóstico y Tratamiento de Niños Autistas y Psicóticos, do concello das Pontes de García Rodríguez (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/07/2008

Examinado o expediente iniciado polo centro privado de educación especial Unidad de Diagnóstico y Tratamiento de Niños Autistas y Psicóticos, no que solicita autorización para o cambio de domicilio por traslado de instalacións da rúa dos Covelos s/n a rúa da Areosa s/n, Poboado das Veigas, do concello das Pontes de García Rodríguez.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, quen o remite cos informes correspondentes.
Vistos o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 que o desenvolve.
Considerando que se cumpriron neste expediente os requisitos exixidos pola normativa vixente nesta materia.
Esta Consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar o cambio de domicilio por traslado de instalacións do centro privado de educación especial Unidad de Diagnóstico y Tratamiento de Niños Autistas y Psicóticos para a rúa da Areosa s/n, Poboado das Veigas das Pontes de García Rodríguez, segundo se especifica no anexo desta orde.
Segundo.-Queda o centro obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala esta orde.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 3 de xuño de 2008.
Laura Sánchez Piñón
Conselleira de Educación e Ordenación Universitaria
Anexo
Provincia: A Coruña.
Concello: As Pontes de García Rodríguez.
Localidade: As Pontes de García Rodríguez.
Enderezo: r/ da Areosa, s/n. Poboado das Veigas.
Código do centro: 15027678.
Denominación: Centro privado de educación especial Unidad de Diagnóstico y Tratamiento de Niños Autistas y Psicóticos.
Titular: Asociación de Padres de Niños Autistas y Psicóticos de la Provincia de A Coruña.
Ensinanzas autorizadas: 1 unidade de educación especial (autistas).
ORDE do 24 de xuño de 2008 pola que se modifica a do 8 de febreiro, na que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 01/07/2008

A Orde do 8 de febreiro de 2008, pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria (DOG nº 38, do 22 de febreiro de 2008) establece, no seu artigo 5º, un importe total dispoñible para o exercicio 2008 de 5.846.900,00  destinado ao financiamento das subvencións que ao seu abeiro poderán ser concedidas aos seus solicitantes, sen prexuízo de posteriores variacións producidas como consecuencia de maiores dispoñibilidades orzamentarias, que se tramitarán como modificacións dela.
En consecuencia, ante a existencia de dispoñibilidades orzamentarias que poden ser utilizadas para os mesmos fins, cómpre ampliar o importe dos créditos correspondentes ao exercicio 2008 destinados ao financiamento das subvencións que poderán ser concedidas ao abeiro da referida Orde do 8 de febreiro de 2008, na contía adicional de 4.639.552,00  para exercicio corrente e de 1.446.812,00  para exercicio de futuro (2009) coa finalidade de facer chegar as ditas subvencións ao maior número de beneficiarios posibles en contía suficiente para garantir unha axeitada prestación dos servizos sociais.
Por todo o exposto e en uso das facultades que me foron conferidas,
DISPOÑO:
Artigo único.
1. Amplíase o importe total correspondente ao exercicio 2008 destinado ao financiamento das subvencións que se van conceder ao abeiro da Orde do 8 de febreiro de 2008, pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria, nas seguintes contías e aplicacións orzamentarias:
05.41.312A.481.3 por importe de 850.000,00 .
05.41.312E.481.4 por importe de 95.000,00 .
05.41.312E.781.0 por importe de 3.694.552,00 .
2. Amplíase o importe total correspondente para o exercicio 2009 en 1.446.812  na aplicación 05.41.312E.781.0.
3. Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta disposición entrará en vigor ao día seguinte da súa publicación.
Santiago de Compostela, 24 de xuño de 2008.
Anxo Manuel Quintana González
Vicepresidente da Igualdade e do Benestar
RESOLUCIÓN do 16 de setembro de 2008 pola que se fai pública a ampliación do límite de crédito dispoñible para axudas á presenza nun determinado evento expositivo internacional (procedemento IG110).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 19/09/2008

O Consello de Dirección do Igape na súa xuntanza que tivo lugar o día 1 de febreiro de 2007 acordou por unanimidade dos membros asistentes a aprobación das bases reguladoras dos incentivos económicos do Igape, as cales se dividen en tres:
-Base reguladora dos incentivos a proxectos de investimento empresarial.
-Base reguladora das axudas a iniciativas xeradoras de coñecemento nas Pemes.
-Base reguladora das axudas a proxectos colaborativos de carácter empresarial.
E compleméntanse coas bases reguladoras da tramitación dos procedementos.
Mediante Resolución do 9 de marzo de 2007 procedeuse á publicación das ditas bases e á convocatoria de determinadas liñas de axuda e á publicación dos créditos asignados a cada unha delas (DOG nº 59, do 23 de marzo de 2007).
Mediante Resolución do 5 de novembro de 2007 procedeuse novamente á convocatoria de determinadas liñas de axuda e á publicación dos créditos correspondentes (DOG nº 220, do 14 de novembro de 2007), establecéndose no seu punto cuarto que os importes previstos inicialmente poderían ser ampliados en función das dispoñibilidades orzamentarias sen que iso dea lugar á apertura dun novo prazo de presentación de solicitudes, salvo indicación expresa en contrario na resolución que se publique para o efecto.
Tendo en conta o volume de solicitudes recibidas e tratando de dar resposta á ampla demanda de axuda, parece oportuno incrementar o importe aprobado para as axudas á presenza nun determinado evento expositivo internacional (procedemento IG110-artigo 6.1.1).
Na súa virtude, e de conformidade coas facultades que teño conferidas,
RESOLVO:
Primeiro.-Amplíase en 100.000  o crédito para o exercicio 2008 para as axudas á presenza nun determinado evento expositivo internacional, ao abeiro da base reguladora para o fomento das iniciativas xeradoras de coñecemento nas Pemes galegas (procedemento IG110-artigo 6.1.1), con cargo á partida orzamentaria E3/10/01-651, resultando un total de crédito dispoñible de 300.000  para o exercicio 2008.
Santiago de Compostela, 16 de setembro de 2008.
Álvaro Álvarez-Blázquez Fernández
Director xeral do Instituto Galego de Promoción
Económica
RESOLUCIÓN do 16 de setembro de 2008 pola que se convoca un curso de formación inicial en prevención de riscos laborais dirixido aos funcionarios de novo ingreso no grupo E da Xunta de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 22/09/2008

De acordo co disposto pola Lei 31/1995, do 8 de novembro, de prevención de riscos laborais, no seu artigo 19, sobre a formación dos traballadores, podemos entender que a formación ten que estar planificada e programada para chegar aos traballadores desde o momento da súa contratación, e que debe ser impartida en función dos riscos e incluso da responsabilidade que estes teñan dentro da organización en que traballen.
Deste xeito, e dada a recente incorporación de persoal funcionario do grupo E, tras a superación dos correspondentes procesos selectivos convocados de conformidade co Decreto 65/2007, do 12 de abril, polo cal se aproba a oferta de emprego público correspondente a prazas de persoal funcionario e laboral da Administración da Comunidade Autónoma de Galicia para o ano 2007, faise necesario formalo co fin de que coñeza os riscos específicos do seu posto de traballo.
Polo tanto, convócase o persoal funcionario do corpo subalterno da Xunta de Galicia (grupo E) nomeado pola Orde do 21 de xullo de 2007 (DOG nº 144, do 28 de xullo de 2008), á realización obrigatoria do seguinte curso de formación inicial de prevención de riscos laborais:
-Día: 29 de setembro.
-Hora: de 10.00 a 12.00 horas.
-Lugar: salón de actos da EGAP.
Contido:
-A Lei de prevención de riscos laborais:
* A prevención de riscos laborais na Xunta de Galicia.
* Dereitos e obrigas (cap. III da Lei de prevención de riscos laborais).
-Riscos derivados dos lugares de traballo.
-Sinalización.
-Pantallas de visualización de datos.
-Tipos de manipulación de cargas: manipulación manual e manipulación mecánica.
-Actuación ante emerxencias.
Presentación de solicitudes:
a) Para participar no curso que se convoca nesta resolución, o persoal anteriormente citado deberá cubrir o formulario de matrícula en liña que pode atopar no portal web da EGAP no seguinte enderezo:
http://egap.xunta.es/matricula.
b) Para cubrir correctamente o formulario de solicitude no citado enderezo da internet disporase de instrucións de axuda que deberán ser observadas en todo momento polas persoas solicitantes.
c) O formulario cuberto adecuadamente no enderezo da internet
http://egap.xunta.es/matricula
entenderase presentado na EGAP.
d) O prazo de presentación de solicitudes remata o 27 de setembro de 2008.
e) En caso de dúbida, dificultades técnicas ou necesidade de máis información á hora de presentar a solicitude, pode dirixirse á EGAP a través do enderezo de correo electrónico matricula.egap@xunta.es, que adoptará as medidas necesarias para facilitar a presentación de solicitudes.
Para máis información pode chamar aos teléfonos 981 54 62 41/881 99 70 14.
Aos asistentes entregaráselles un diploma acreditativo da súa asistencia ao curso.
Santiago de Compostela, 16 de setembro de 2008.
Carlos Suárez-Mira Rodríguez
Director da Escola Galega de Administración
Pública